cyanic-selkie/wikianc huggingface dataset:
Empire Burlesque
Innspeling
Innspelingane i Dylan hadde så langt vore ufruktbare. Etter seks månader hadde Dylan berre eit par innspelingar som vart rekna som akseptable, og berre to av dei kom ut på Empire Burlesque. I november reiste Dylan attende til Los Angeles og fortsette innspelinga der. Ei tidleg innspeling i Ocean Way Studios produserte lite som kunne nyttast på Empire Burlesque. Mykje av tida gjekk med til å spele coverlåtar, inkludert «In the Summertime» av Ray Dorset, «Freedom for the Stallion» av Allen Toussaint og «Help Me Make It Through The Night» av Kris Kristofferson.
Dylan vart mykje meir produktiv då han fortsette innspelinga i Cherokee Studios i Hollywood. Han henta inn Lone Justice-trommeslagaren Don Heffington tidleg i desember, og spelte inn ein ambisiøs song han hadde skrive i lag med Sam Shepard kalla «New Danville Girl» og ein annan song. Dei fekk akseptable opptak av begge songane, men trass i positive tilbakemeldingar, valde Dylan til slutt å ikkje ta med «New Danville Girl» på Empire Burlesque.
For den neste innspelinga i Cherokee den 14. desember fekk Dylan med seg Benmont Tench, Mike Campbell og Howie Epstein frå Tom Petty sitt Heartbreakers, i tillegg til Heffington. «Something's Burning, Baby» utvikla seg til eit nøkkelspor på albumet. Resten av vinteren spelte Dylan stort sett inn resten av songane for Empire Burlesque. Den 28. januar 1985 spelte dei inn «Seeing the Real You at Last» i Cherokee. 28. og/eller 29. januar gjorde han ein kort stopp i A&M Studios for å delta på «We Are the World». Den 5. februar spelte Dylan inn to songar til: «Trust Yourself» og «I’ll Remember You». På Valentinsdagen 14. februar spelte Dylan inn kjærleikssongar, inkludert Johnny Cash sin «Straight A’s In Love», men òg ein av sine eigne, «Emotionally Yours». Alle desse songane vart spelte inn med Heffington, dei tre Heartbreakers-medlemmane og eit par andre studiomusikarar.
I midten av februar drog Dylan attende til New York City og Power Station. Den 19. februar spelte han med Roy Bittan på piano og Steve Van Zandt på gitar, begge frå Bruce Springsteen sitt E Street Band. Dei selte inn minst eitt brukande opptak av «When the Night Comes Falling from the Sky», men Bittan og Van Zandt var ikkje med på resten av innspelinga.
Dagen etter vart Sly Dunbar og Robbie Shakespeare, betre kjend som reggae-duoen Sly & Robbie, med på innspelinga. Dei hadde tidlegare arbeidd med Dylan på Infidels. I lag med korvokalistane Queen Esther Marrow, Debra Byrd og Carolyn Dennis, spelte gruppa inn «Never Gonna Be the Same Again». 23. februar vart i tillegg Al Kooper med på gitar. Resultatet vart ein annan versjon av «When the Night Comes Falling from the Sky», som til slutt vart vald føre Van Zandt-versjonen frå nokre dagar før. Dylan henta òg fram att «Someone's Got a Hold of My Heart» frå Infidels-innspelinga.
Ein siste song vart spelt inn 3. mars, «Dark Eyes», som vart siste songen på albumet. Då innspelinga var over fekk Arthur Baker i oppgåve å mikse albumet.
Musikarar
• Bob Dylan – vokal, gitar (2, 4, 6, 8 og 10), klaverinstrument (1 og 5), piano (3 og 7) , munnspel (10)
• Peggie Blu – korvokal (1, 4 og 5)
• Debra Byrd – korvokal (5 og 6)
• Mike Campbell – gitar (2, 3, 6 og 7)
• Chops – blåsarar (2)
• Alan Clark – synthesizer (5)
• Sly Dunbar – trommer (1, 5 og 8)
• Howie Epstein – bassgitar (3 og 7)
• Anton Fig – trommer (4)
• Bob Glaub – bassgitar (2)
• Don Heffington – trommer (2 og 9)
• Ira Ingber – gitar (9)
• Bashiri Johnson – perkusjon (2, 6 og 8)
• Jim Keltner – trommer (3, 6 og 7)
• Stuart Kimball – elektrisk gitar (8)
• Al Kooper – rytmegitar (8)
• Queen Esther Marrow – korvokal (1, 4, 5 og 6)
• Sid McGinnis – gitar (5)
• Vince Melamed – synthesizer (9)
• John Paris – bassgitar (4)
• Ted Perlman – gitar (1)
• Madelyn Quebec – vokal (3, 6, 8 og 9)
• Richard Scher – synthesizer (1, 5, 8 og 9), synth-horn (7)
• Mick Taylor – gitar (1)
• Robbie Shakespeare – bassgitar (1, 5, 6, 8 og 9)
• Benmont Tench – klaverinstrument (2 og 6), piano (4) , orgel (7)
• Urban Blight – blåsarar (8)
• David Watson – saksofon (2)
• Ronnie Wood – gitar (4)
Deep in the Motherlode
«Deep in the Motherlode», òg kalla «Go West Young Man (In the Motherlode)», er ein song framført og spelt inn av Genesis, med tekst og musikk av Mike Rutherford. Han kom ut som det sjette sporet på albumet deira ...And Then There Were Three... i 1978 med tittelen «Deep in the Motherlode».
Songen fortel ei soge om ein mann på reise under gullrushet i Nevada og familien som bad han om å skaffe så mykje gull som mogeleg.
Ei «mother lode» (hovudåre) er ei særskild rik åre med verdifullt metall i ei gruve. Teksten «Go West, young man» er ein referanse til Horace Greeley, som 13. juli 1865 skreiv: «Go West, young man, go West and grow up with the country.»
Sally Pearson
Sally Pearson, til 2010 Sally McLellan, er ein australsk friidrettstutøvar frå Sydney som spesialiserte seg på korthekken. Ho vart verdsmeister på 100 meter hekk i 2011 og olympisk meister i same øvinga i 2012. Dessutan vann ho OL-sølv i 2008 og VM-sølv i 2013.
2. ABC-vernregiment
2. ABC-vernregiment (russisk: 2-oй отдельный полк РХБЗ) er eit ABC-vernregiment i 2. kombinerte armé i den russiske hæren. Regimentet er forlagt til Samara i Samara oblast.
Jules A. Hoffmann
Jules Alphonse Hoffmann er ein fransk biolog oppvaksen i Luxemburg. Han er vinnaren av nobelprisen i medisin 2011.
Arbeid
Hoffmann studerte biologi og kjemi ved Universitetet i Strassbourg og fekk vitskapleg doktorgrad der i 1969. Frå og med 1964 har Hoffmann vore forskingsassistent ved Centre national de la recherche scientifique, og i 1974 vart han forfremja til forskingsdirektør. Særleg studerte han insekt og hormona deira, samt cellulær og molekulær biologi. I 2007 vart Hoffmann president i det franske vitskapsakademiet.
Hoffmann forska særskilt på stoffskiftet i hormonet Ecdyson og forsvarssystemet til fluger. Dette består i antistoff som blir syntetisert av flugene, og som til dels kan aktiverast til proteintypen Toll-protein. Liknande protein finst òg i menneskekroppen, og vert kalla Toll-like reseptorar. Toll-like reseptorar kan spela ei viktig rolle i immunsystemet når ein skal skilja ut framandlekamar og binda endotoksin. Bruce A. Beutler var særleg involvert i oppdaginga av Toll-like reseptorar.
Frekvensmodulasjon
Frekvensmodulasjon (FM) er informasjon som skal overførast (modulerast) inn på ei berebølge som ein variasjon av frekvensen. Den mest kjende bruken av FM er lydkringkasting.
I Noreg
I Noreg anbefalte ei arbeidsgruppe (Digitalradiogruppen) oppnemd av Medietilsynet etter brev frå Kultur- og kyrkjedepartementet at FM-nettet skulle sløkkast i 2014 til fordel for DAB.
Seinere vart det vedteke at NRK sitt FM-nett skulle sløkkast i 2017 til fordel for DAB, men ein del lokalradiostasjonar ville framleis nytta FM.
Ibarra Peak
Ibarra Peak er eit fjell ved enden av ryggen som strekkjer seg austover frå Royal Society Range mellom Mitchellbreen og Listerbreen i Victoria Land i Antarktis. Det vart namngjeve i 1992 av Advisory Committee on Antarctic Names etter Phillip D. Ibarra, ein kartografisk teknikar i US Geological Survey (USGS) som deltok i felten for USGS i 1988–89, 1989–90 og 1990–91. Han deltok i opprettinga av geodetisk kontroll ved Ross Island, McMurdo Dry Valleys, Amundsen-Scott-stasjonen og utanfor kysten av Victoria Land frå Cape Adare til Ross Island.
Frode Søreide
Frode Søreide er ein norsk journalist, programleiar og skodespelar som har vore tilsett i Norsk rikskringkasting gjennom fleire år. Han har mellom anna leia programmet Solgt! i åtte år.
Søreide er frå Høyanger. Han starta som journalist i avisa Ytre Sogn. Han har òg arbeidd i NRK Sogn og Fjordane og NRK Hordaland.
Søreide arbeider sommaren 2021 i NRK Sport. Han skal òg fylgje sommarskuta sommaren 2021.
Søreide nyttar nynorsk i arbeidet.
Orlov i Russland
Orlov (russisk Орлов) er ein by i Kirov oblast i Russland med om lag 8000 innbyggjarar. Han ligg rundt 75 km vest for Kirov på venstre breidda av elva Vjatka.
Orlov vart første gong nemnt i 1459. Han fekk bystatus i 1780. Mellom 1923 og 1992 heitte byen Khalturin, etter den russiske revolusjonære Stefan Khalturin (1856-1882), som vart fødd i ein landsby like ved Orlov.
Samuel Føyn
Samuel Mathiassen Føyn var ein norsk kjøpmann og gardbrukar, fødd og død på Teie i Nøtterøy i Vestfold.
Refsum kyrkje
Refsum kyrkje skal ha stått ved Refsum-gardane i Lillestrøm kommune i mellomalderen. Dette er like nord for Asak-gardane, mellom Knatten og Kløfta.
Samuel Føyn
Føyn var son til ein kjøpmann i Tønsberg. Han var sjølv kjøpmann i Tønsberg, samstundes som han dreiv gard i Nøtterøy. Han var stortingsrepresentant frå Tønsberg i 1830, 1842 og i 1848-sesjonen frå 22. mai, då som varamann for Johan Dietrichs. I 1830 var han medlem i Tollkomiteen, komiteen om kjøpstadskatten og sekretær i komiteen om oppgjeret med Danmark. I 1842 var han medlem av Lagtinget og i 1848 gjekk han inn i Protokollkomiteen.
35. ABC-vernregiment
35. ABC-vernregiment (russisk: 35-й отдельный полк РХБЗ) er eit ABC-vernregiment i 35. kombinerte armé. Regimentet er forlagt til Belogorsk i Amur oblast.
Samuel Føyn
Både i 1839 og 1841 var Føyn viseordførar i Tønsberg. Han var også sjef for borgarvæpninga i byen.
Alborz-provinsen
Alborz-provinsen (farsi استان البرز, Ostan-e Alborz) er ein av 31 provinsar i Iran, kring byen Karaj.
Refsum kyrkje
Kyrkja er omtala som «Rifseims kirkia» i jordeboka til biskop Eystein Aslaksson. Jens Nilssøn omtalar «Ressen kirke» som øyde på slutten av 1500-talet. Hos Jens Krafft heiter det i 1840: «...hvor før Reformationen var et Capel, der i Slutningen af det sextende Aarhundrede anføres som øde.»
Kyrkja kan ha blitt lagd ned allereie før reformasjonen. Eit jorde ved Refsum søndre er kalla Kirkejordet, men det finst ingen fysiske spor etter kyrkja i dag.
Alborz-provinsen
Alborz-provinsen vart skipa då Teheran-provinsen vart delt i to provinsar, etter ei godkjenning i det iranske parlamentet 23. juni 2010, og vart introdusert som den 31. provinsen i Iran. I 2014 vart han plassert i Region 1.
Kaçinar
Ved folketeljinga i 2011 hadde den dåverande landkommunen Kaçinar 1 016 innbyggjarar.
Alborz-provinsen
Provinsen ligg nordvest for Teheran og er delt inn i fire fylke, Karaj, Savojbolagh, Taleghan og Nazarabad. Karaj er hovudstaden i provinsen. Alborz-provinsen ligg 35 km vest for Teheran, ved foten av Alborzfjella, og ut frå flatevidd er dette den minste provinsen i Iran.
I følgje ei den nasjonale folketeljinga var det i 2011 2 412 513 innbyggjarar i provinsen, der 90,5 % bur i urbane strok.
Kaçinar
Tidlegare administrativ inndeling
Fram til år 2000 var Kaçinar ein del av distriktet Mirditë. Den dåverande landkommunen omfatta busetnadene:
Al Madaya
Al Madaya er ein landsby i Jizan-regionen, sørvest i Saudi-Arabia.
Kopervik kyrkje (1861–2010)
Kopervik kyrkje i Kopervik i Karmøy kommune var ei krosskyrkje teikna av arkitekt Jacob Wilhelm Nordan i nyrenessanse. Ho vart vigsla 2. oktober 1861.
Den gamle altartavla frå 1906, måla av August Eiebakke, var ein kopi av «Oppstoda» i Bragernes kyrkje, som er måla av Adolph Tidemand. Tavla brann 28. oktober 2001. Då heldt òg kyrkja på å stryke med. Ei ny altartavle laga av Keith Grant vart innvigd 12. juni 2005.
28. mai 2010 vart kyrkja totalskadd i brann.
Ny kyrkje i Kopervik vart vigsla 23. april 2017.
Sigynbreen
Sigynbreen er ein brei isbre som flyt nord mellom Drygalskifjella og Holtedahlfjella i Dronning Maud Land. Han vart kartlagt og namngjeven frå landmålingar og flyfoto av den norske antarktisekspedisjonen (1956–60) etter Sigyn i norrøn mytologi.
Ortal i Golanhøgdene
Ortal (hebraisk skrift אוֹרְטַל) er ei israelsk busetjing og ein kibbutz nord i Golanhøgdene i den israelske Golan regionale kommune. Det internasjonale samfunnet reknar israelske busetjingar i Golanhøgdene som ulovlege etter internasjonal rett, men dei israelske styresmaktene motset seg dette.
Ortal ligg kring 20 km nordaust for Katzrin. Vingardane her produserer fleire typar druer for Golan vingard.
Smerz
Smerz er ein norsk elektronikaduo basert i København. Duoen består av Henriette Motzfeldt og Catharina Stoltenberg og starta i 2013.
Dei gav ut EP-en Okey i 2016. Året etter signerte dei for det uavhengige plateselskapet XL Recordings.
EP-en Have Fun kom ut i 2018 og blei nominert til Spellemannprisen 2018 i klassen elektronika. Have fun består av åtte spor og fekk god kritikk då han kom ut. Same året spelte duoen på Roskilde-festivalen og Øyafestivalen.
Omutninsk
Omutninsk (russisk Омутнинск) er ein by i Kirov oblast i Russland med om lag 25 000 innbyggjarar. Han ligg 150 km aust for Kirov.
Staden vart først nemnt i 1773. Han fekk bystatus i 1921.
Via Maris
Via Maris er det moderne namnet på ei handelsrute tidleg i bronsealderen og antikken, mellom Egypt og dei nordlege rika i Syria, Anatolia og Mesopotamia — dagens Iran, Irak, Israel, Tyrkia og Syria. Det tidlegare namnet var Filistinarvegen som synte til at vegen gjekk over Filistinarsletta (som i dag består av den sørlege israelske kystsletta og Gazastripa). Frå Filistinarsletta går vegen vidare nordover gjennom Sharon. Ved Dor (nær dagens Hadera) går vegen i to greiner - eine langs kysten av Middelhavet og den andre følgjer innlandsruta gjennom Megiddo, Jezreeldalen, Galileasjøen og Dan.
«Via Maris» er latinsk og tyder Sjøvegen. Namnet kjem frå eit vers i Det nye testamentet, Matteus 4:15:
I lag med Kongevegen var Via Maris ein av dei store handelsrutene mellom Egypt og Levanten, Anatolia og Mesopotamia. Via Maris var kryssa av andre handelsruter, slik at ein kunne reise frå Afrika til Europa, eller frå Asia til Afrika. Han byrja ved al-Qantara og gjekk austover til Pelusium, følgde nordkysten av Sinai gjennom el-Arish og Rafah. Frå der følgde han kysten av Kanaan gjennom Gaza, Ashkelon, Ashdod, Joppa og Dor før han gjekk austover igjen gjennom Megiddo og Jezreeldalen før han nådde Tiberias ved Galileasjøen. Igjen svinga han nordover langs breidda og gjennom Migdal, Capernaum og Hazor. Frå Hazor kryssa han den nordlege Jordanelva ved Jacobs døtrer-brua før han gjekk bratt opp over Golanhøgdene og så nordaust til Damaskus. Her kunne reisande halde fram på Kongevegen så langt som til Eufrat eller halde fram nordover til Anatolia.
Idun Peak
Idun Peak er eit lite fjell mellom Mount Thundergut og Veli Peak i Asgard Range i Victoria Land i Antarktis. Namnet, tilrådd av Advisory Committee on Antarctic Names i samtalar med New Zealand Antarctic Place-Names Committee, er eit av fleire namn i Asgard Range henta frå norrøn mytologi. Idun er ein norrøn guddom.
Shirase Nobu
Shirasebreen og Shirase Coast i Antarktis er kalla oppe etter han.
26. verneregiment mot masseøydeleggingsvåpen
26. verneregiment mot masseøydeleggingsvåpen, eller '''26. ABC-vernregiment''' (russisk: 26-й отдельный полк РХБЗ) er eit ABC-vernregiment i 36. armé. Regimentet er forlagt til Onokhoj i Burjatia.
MS «Arcturus» (1947)
MS «Arcturus» (kallesignal LMXD) var eit motorskip bygt i 1947 som lasteskip for Det Bergenske Dampskibsselskab (BDS). Det Bergenske Dampskibsselskab hadde som tradisjon å namngje skipa sine etter fenomen og objekt på nattehimmelen. Arcturus er den mest ljossterke stjerna på den nordlege himmelhalvkula og ligg i stjernebiletet Bjørnepassaren. Dette var det andre skipet til BDS med dette namnet, etter og var systerskipet til MS Delfinus (1948).
Historie
Skipet vart bygt ved Bergen Mekaniske Verksted og vart levert i desember 1947. Det hadde ein teknisk prøvetur på Byfjorden i Bergen tett opp til jul og tok den første turen sin nordover til Trondheim 31. desember. Skipet gjekk inn i ruta frå Trondheim og sørover kysten til Amsterdam og Rotterdam, i lag med systerskipet «Delfinus».
9. juli 1952 kolliderte «Arcturus» i tåke med det nederlandske motorskipet «Haulerwijk» utanfor IJmuiden i Nederland. Skipet fekk ein del skade og vart slept inn til Amsterdam av to taubåtar. Det vart liggande i Amsterdam i ein månad for reparasjon.
17. februar 1958 vart skipet selt til Det Nordenfjeldske Dampskibsselskab i Trondheim og fekk namnet «Atle Jarl». Det vart så sett inn i ruta til Hamburg med mellom anna ferskfisk. 24. mars 1959 omkom den 60 år gamle Martin Krakeli då han fall ned i lasterommet på «Atle Jarl» medan det var i Molde.
17. februar 1965 plukka «Atle Jarl» opp mannskapet på fire frå føringsfartøyet «Normanner» frå Kopervik, etter at det gjekk på grunn på Fiskholmen ved Fensfloen utanfor Florø. «Atle Jarl» gjekk på grunn mandag kveld 28. oktober 1968 på Leksa i Trondheimsfjorden og vart trekt av grunna av redningsfartøyet «Parat» dagen etter. Skipet hadde fått lekkasje i botntankane, men det var ikkje lekkasje til lasterommet. Skipet vart slept inn til Vingvågen der det vart undersøkt av dykkarar. Skipsføraren forklarte at årsaka til grunnstøytinga truleg var at han hadde forveksla Terningen fyr med Børeholmen fyr, som begge hadde same karakter og farge. I september 1972 vart skipet selt til Zeus Shipping Co. Ltd. i Beirut i Libanon og fekk namnet «Amal». I 1977 vart det selt til Ahmad Said Sayed & Partners (Orient Sh.& Conctr.) i Beirut og vart omdøypt «Saadeddin». Under det same namnet fekk det i 1978 nye eigarar, Lebanese Sudanese Navigation Lines i Beirut.
13. mai 1979 sprang skipet lekk i maskinrommet i Middelhavet på reise mellom Limassol og Izmir. Mannskapet forlet skipet, men det vart sidan slept inn til Limassol, der det låg som vrak. 26. desember 1980 starta opphogginga av skipet ved Timurtas Metalurju Mamulleri ve Ticaret i Aliaga i Izmir.
Skipet
Tonnasjen til skipet var ved levering 1 333 brt, 701 nrt og lasteevna var 2 002 dødvekttonn, Volumet i lasterommet var 3069 m³, Hovudmaskinen var ein 6-sylindra, 2-takts dieselmotor, levert av Sulzer Bros. Ltd. i Winterthur. Oppgjeven yting var 1100 bHk (bremsande hestekrefter) og 292 nominelle hestekrefter som5 gav ein toppfart på 12 knop.
Skipet hadde eit lasterom på 3 069 kubikkmeter, og av dette var 465 kubikkmeter kjølerom.
Europacupen i fotball 1984
Europacupen i fotball 1984 var ei fotballturnering der vinnarane av 31 europeiske toppseriar i fotball var påmelde, attåt tittelforsvarar Hamburger SV. Turneringa var den 29. i rekka. I finalen 30. mai 1984 i Roma var stillinga 1-1 mellom engelske Liverpool FC og «heimelaget» AS Roma etter 120 minuttars spel. Kampen om pokalen vart då avgjort med straffeskyting, der Liverpool netta på fire av fem forsøk og Roma bomma på to av fire forsøk. Det var fjerde gongen Liverpool vann Europacupen i fotball.
Europacupen 1984 var ei rein utslagsturnering. Ved lik målskilnad etter dobbelkamp talde bortemål dobbelt. Turneringa tok til 14. september 1983. Etter to ordinære cuprundar i september-november vart kvartfinalane og semifinalane avvikla i mars-april 1984.
Vinnarlaget frå Liverpool slo etter tur ut Odense BK, Athletic Bilbao, Benfica frå Lisboa og Dinamo Bucuresti. På si ferd mot finalearenaen i heimbyen eliminerte Roma fyrst IFK Göteborg, deretter CSKA Sofia, Dynamo Berlin og Dundee United.
Finalen
60 000 tilskodarar såg finalen på Stadio Olimpico i Roma 30. mai 1984. Phil Neal sende Liverpool i føringa i det 15. minutt og Roberto Pruzzo utlikna til 1-1 i det 44. minutt. Fleire mål kom ikkje før dommaren bles for straffeskyting. Her mislukkast Liverpools fyrste eksekutør, men då dei neste fire sette ballen i mål og to Roma-spelarar «bomma», var det klart for ny Liverpool-siger.
Liverpool FC sitt vinnarlag bestod av: Bruce Grobbelaar, Phil Neal, Alan Hansen, Mark Lawrenson, Alan Kennedy, Sammy Lee, Craig Johnston, Graeme Souness (kaptein), Ronnie Whelan, Ian Rush og Kenny Dalglish. Inn kom Steve Nicol i det 72. minutt og Michael Robinson 94 minuttar ut i kampen. Ut gjekk høvesvis Johnston og Dalglish.
AS Roma stilte med: Franco Tancredi, Michele Nappi, Ubaldo Righetti, Dario Bonetti, Sebastiano Nela, Toninho Cerezo, Paulo Roberto Falcão, Agostino Di Bartolomei (kaptein), Bruno Conti, Roberto Pruzzo og Francesco Graziani. Pruzzo bytta med Odoacre Chierico i det 64. minutt og Mark Tullio Strukelj tok plassen til Cerezo i det 115. minutt.
Erik Fredriksson frå Sverige var dommar.
Rundkøyring
Ei rundkøyring er ein måte å organisere den køyrande trafikken på der to eller fleire vegar møtast eller kryssar kvarandre. Ei rundkøyring er oppbygd slik at køyretøya (i land med høgretrafikk) skal køyre på høgre side av ei sentralt plassert trafikkøy (som ikkje treng å vere sirkulær), slik at trafikken går i ei einvegskøyrd gate rundt trafikkøya, og slik at dei som er inne i rundkøyringa har forkøyrsrett i høve til dei som skal inn i rundkøyringa. I land med venstretrafikk, skal trafikken på liknande vis køyre til venstre for trafikkøya.
Rundkøyringar har større trafikkapasitet og gjev ofte meir flyt i trafikken enn lysregulerte vegkryss. Dei er meir sjølvregulerande enn dei lysregulerte kryssa, og har færre alvorlege ulukker enn andre vegkryss. Rundkøyringar er blitt stadig meir populære sidan andre halvdel av 1900-talet, og finst i mange ulike utformingar.
Skildring
Øya i rundkøyringa kan vera ein teikna runding på bakken, men er vanlegvis noko eller mykje bygd opp slik at ein ikkje kan køyra over. I store rundkøyringar kan øya vera så mykje oppbygd at ein ikkje kan sjå over. Rundkøyringar kan ha eitt eller fleire felt. Nokre stader finst det rundkøyringar som fører inn i og ut av særleg store rundkøyringar.
Trafikkreglar gjeld som vanleg i ei rundkøyring. Skilting ved innkøyringane til rundkøyringa gjev påbod om at rundkøyringa er ein einvegskøyrd forkøyrsveg, og difor at køyretøy som skal inn i rundkøyringa har plikt til å vike for køyretøy som allereie er inni henne. I rundkøyringar med fleire felt, har køyretøyet som skiftar felt vikeplikt for køyretøy i det andre feltet, på same viset som i gater eller på vegar med to eller fleire felt. Det er påbode å gje signal når ein skal ut av rundkøyringa. Ein kan også markera kvar ein skal før ein køyrer inn i rundkøyringa, dersom dette kan vera til hjelp for andre trafikantar.
Sjå òg
Rundkjøring
Rotonda Trafikcirklo 迴旋處
Riehen
Riehen er ein kommune i kantonen Basel-Stadt i Sveits. Kommunen har innbyggjarar  og eit areal på. Kommunesenteret ligg 278 meter over havet. I lag med byen Basel og Bettingen er Riehen ein av tre kommunar i kantonen. Riehen grensar i nord, nordaust, og litt i sør, til Tyskland.
Stillehavsøsters
Stillehavsøsters (Crassostrea gigas) er ein østersart som finst naturleg i Stillehavet, men òg finst spreidd til Atlanterhavet, utanfor kysten av Vest-Europa, omkring Storbritannia og nordover til Noreg. Medan den europeiske flatøsteresen er freda, vert ein oppfordra til å ete stillehavsøstersen.
Riehen
Galleriet Fondation Beyeler, eit leiketøymuseum og kyrkja St. Martin er dei fremste turistmåla.
Stillehavsøsters
Stillehavsøsters blir også kalla japansk østers, gigasøsters og djuphavsøsters. Den opphavlege levestaden deira er den nordlege delen av Stillehavet frå Japan til Beringstredet. Arten er blitt flytta til andre havområde for å bli dyrka der, og har mange stader etablert seg utanfor anlegga. Produksjonen av stillehavsøsters i verden har auka kraftig, og dreier seg om fleire millionar tonn.
Riehen
Historie
Namnet Riehen vert skriftfest første gongen i 1113. I 1270 låg Riehen under fyrstebiskopsdømet Basel. Tida 1444-46 vart Riehen, som etterverknad av slaget ved St. Jakob an der Birs, plyndra og brannherja. Åra 1490-93, Kappeler Fehde, vart landsbyen plyndra på ny. År 1522 kom Riehen i byen Basel si eige, og i 1528 vart staden omfatta av reformasjonen.
Stillehavsøsters
I den sørlege delen av Nordsjøen og i det danske Vadehavet har det oppstått skjellbankar av stillehavsøsters som endrar det naturlige økosystemet. Arten blei funnen for første gong i Noreg i 1980 utanfor Kragerø. Frå 2007 er arten blitt observert fleire steder i Oslofjorden og langs kysten av Sørlandet og nordover til Hordaland. Iføljge Artsdatabanken er stillehavsøsters ein invaderande art som er svartelista i Noreg, det vil seia uønska i norske farvatn.
Riehen
Historie
I 1833 vart kantonen Basel delt, etter den såkalla Basler Kantonstrennung. Riehen hamna i Basel-Stadt, saman med den mindre grannekommunen Bettingen.
Stillehavsøsters
Stillehavsøsters kan bli frå 8 til opptil 40 cm. Han skil seg frå vanleg østers (Ostrea edulis) ved forma og strukturen på skalet. Østersen lever fastvaksen til underlaget, vanlegvis på stein eller muslingskal, frå like under fjøremålet til eit par meters djupne.
25. ABC-vernregiment
25. ABC-vernregiment (russisk: 25-й отдельный полк РХБЗ) er eit ABC-vernregiment i 5. kombinerte armé. Regimentet er forlagt til Sergejevka i Primorskij kraj.
Stillehavsøsters
Helseåtvaringar
Østers kan gje sjukdomssmitte. Årsaka er at norovirus, som fører til omgangssjuke, kan renna ut i sjøen via kloakken og blir akkumulert i østersen. Folk som vil sanka stillehavsøsters og eta dei kan bruka blåskjelvarsel råd om skjel som finst på matportalen.
Walthamstow
Walthamstow er ein bydel nordaust i London i England, i London Borough of Waltham Forest. Han ligg 10 km nordaust for Charing Cross.
Walthamstow grenser i nord til Chingford, i sør til Leyton og Leytonstone, i aust til Epping Forest ved Woodford og i vest til Tottenham og elva Lea.
Al Mahattah i Saudi-Arabia
Al Mahattah er ein landsby i Jizan-regionen, sørvest i Saudi-Arabia.
39. ABC-vernregiment
39. ABC-vernregiment (russisk: 39-й отдельный полк РХБЗ) er eit ABC-vernregiment i 49. kombinerte armé. Regimentet er forlagt til Oktjabrskij i Kalatsjovskij rajon i Volgograd oblast.
Teater Manu
Teater Manu er eit teater der skodespelarane nyttar norsk teiknspråk, og som tek mål av seg å verte det beste teateret i verda med basis i kulturen og miljøet til døve og høyrslehemma. Teateret gjer såleis eit godt arbeid med å omsetje og tilpasse skriftlege manuskript til teiknspråk som kan nyttast på scena. Ikkje berre dei to heilt ulike språklege syntaktiske frasene skal omsetjast; det skal òg omsetjast kulturelt på eit vis som gjer at døve kjenner eigarskap til det som vert uttrykt på scena.
Teater Manu er eit riksdekkjande turnéteater, «heile Noregs teiknspråkteater». Det har eige teaterlokale og kontor i Grünerløkkas hus (det tidlegare Grünerløkkas Folkets Hus) i Schleppegrells gate 32 i Oslo, vis à vis Dælenenga idrettsplass, ikkje langt frå Black Box teater og frå parken Birkelunden.
Albumet Love You till Tuesday
Love You till Tuesday er eit samlealbum av David Bowie, gjeve ut i samband med videoutgjevinga av promofilmen til Bowie frå 1969, Love You till Tuesday.
Deram, som var selskapet til Bowie frå 1966 til midten av 1969, gav ut filmmusikken til filmen. Fordi det kom ut medan Bowie var på sitt mest populære, vart dette albumet ofte forveksla med debutalbumet hans. Det inneheld nokre av dei same songane som albumet frå 1967, men dei fleste av dei vart miksa på nytt i 1984. Det var den første gongen originalversjonen av «Space Oddity», «Ching-a-Ling» og «When I'm Five» kom ut offisielt, og han inneheldt òg versjonar av «Sell Me a Coat» og «When I Live My Dream» som ikkje var gjevne ut før.
I 1992 gav Pickwick Records ut samlinga på CD, og la til lengre versjonar av «Space Oddity» (4'35") og «Ching-a-Ling». Vinylutgåva inneheldt dei kortare «filmversjonane» av «Space Oddity». Pickwick erstatta singelversjonane av «Love You till Tuesday» og «Rubber Band» og den alternative versjonen av «When I Live My Dream» med dei som finst på debutplata til Bowie. Dei endra òg plateomslaget.
Salslister
I Storbritannia nådde Love You till Tuesday 53. plassen på UK Albums Chart i 1984.
Coel Hen
Coel (gammalwalisisk Coil), også kalla Coel Hen (Coel den gamle) og King Cole, er ein viktig figur i walisisk litteratur og ein sogefigur frå britisk mellomalder. Tidleg walisisk tradisjon hadde ein Coel Hen, ein leiar kring 300-talet i romersk eller like etter romersk tid i Storbritannia som var opphav til fleire kongeslekter i Yr Hen Ogledd ('det gamle nord'), den brittonsk-talande delen av det som no er Nord-England og Sør-Skottland.
Seinare mellomaldersoger fortel om ein Coel som ein meiner er avleidd frå Coel Hen. Han skal ha vore far til heilage Helena, og gjennom henne bestefaren til den romerske keisaren Konstantin den store.
Andre figurar med liknande namn kan forvekslast eller blandast med den walisiske Coel. Nokre meiner sogekongen «King Coel» er det historiske grunnlaget for den utbreidde barneregla «Old King Cole», men dette skal vera usannsynleg.
Qurnat as Sawda'
Qurnat as Sawdā’ er det høgaste fjellet i Libanon og Levanten med ei høgd på 3 088 meter over havet.
Hugo Wolf
Hugo Wolf var ein austerriksk-slovensk komponist.
I nokre få intense periodar av livet sitt komponerte han dei fleste av dei nærast 300 songane som har gjort han til den fjerde meisteren blant dei tyske komponistane på 1800-talet av romantiske lieder ved sida av Schubert, Schumann og Brahms.
Qurnat as Sawda'
Geografi og klima
Qurnat as Sawda har eit alpint klima med kjølige somrar. Temperaturen om sommaren når vanlegvis 10-15 ºC, men kan gå ned til kring 0-5 ºC om natta. Vinteren er lang på dette fjellet (oktober til seint i april) med temperaturar frå -20 til -45 ºC. Snøfallet er kring 10-12 meter kvart år, og smeltar ikkje før i midten av juni. Frost er vanleg gjennom sommaren. Fjell i Libanon på over 1800 meter er dekte av snø nesten fire månader av året og toppar over 2 500 m er dekte av snø kring halve året.
Hugo Wolf
Liederane hans syner ein stor stilmessig breidd, form og uttrykk. Karakteristisk for ein del av produksjonen er den symfoniske utforminga av klaverakkompagnementet som ber ei songstemme utan synderleg melodisk eigenverdi, men desto meir intens og fintfølande overfor kvar og ein språkleg og psykologisk detalj i teksten. Musikken hans legg seg stilmessig i nærleiken av Wagner.
Qurnat as Sawda'
Geografi og klima
Fjelltoppen er kjend for å ha mange snøras.
Hugo Wolf
Dei siste seks år av livet hans vart formørka av ei sinnsliding som gjorde det umogleg for han å komponere.
Qurnat as Sawda'
Religiøs mellomalderlitteratur
I Jacobus de Vorgaine sin Aurea Legenda planta Noa eit heilag tre på dette fjellet etter å ha overlevd syndefloden. Vorgaine skreiv at frøa til dette treet vart gjeven til Set av ein engel i Edens hage.
10. ABC-vernregiment
10. ABC-vernregiment (russisk 10-й отдельный полк РХБЗ) er eit ABC-vernregiment i 41. kombinerte armé i den russiske hæren. Regimentet er forlagt til Toptsjikha i Altaj kraj.
Perifert myelinprotein 22
Perifert myelinprotein 22 (PMP22) er eit glykoprotein som kryssar sellemembranen. Det er ein viktig komponent i myelinet i det perifere nervesystemet, og Schwann-celler knytte til perifere nerveseller har størst uttrykk av PMP22-genet. PMP22-genet har eit relativt lågt uttrykk i det sentrale nervesystemet.
Kring halvparten av pasentiane med Charcot–Marie–Tooth-sjukdom har ei 1,4 Megabasar duplisering av PMP22-genet på kromosom 17.
Den eksakte strukturen til PMP22 er ukjend.
40. ABC-vernregiment
40. ABC-vernregiment (russisk: 40-й отдельный полк РХБЗ) er eit ABC-vernregiment i 58. kombinerte armé. Regimentet er forlagt til Troitskaja i Ingusjetia.
Nolinsk
Nolinsk (russisk Нолинск) er ein by i Kirov oblast i Russland med om lag 11 000 innbyggjarar. Han ligg på høgre breidda av elva Voja, ei sideelv til Vjatka, 143 km sør for Kirov.
Staden vart grunnlagd i 1668 som Nikolskij pogost (russisk: Нико́льский пого́ст) og vart seinare òg kalla landsbyen Noli (russisk: Ноли). Han fekk bystatus i 1780. Mellom 1940–1957 vart han kalla Molotovsk (russisk: Мо́лотовск) etter Vjatsjeslav Molotov, ein sovjetisk politikar og diplomat.
Alton i Hampshire
Her ligg Treloar College. Jane Austen budde i den nærliggande landsbyen Chawton.
Slep
Slep er eit langt stykke stoff som er del av ein kjole, skjørt eller annan klesdrakt og når ned til bakken og sleper etter beraren. Slep kan til dømes vera del av hoffkjolar, selskaps- eller brurkjolar eller av seremonielle kapper.
I den katolske kyrkja er cappa magna (bokstaveleg talt 'stor kkape'), ein type kappe eller cape som kan brukast av særskilde kardinalar, biskopar og æresprelatar.
Laç
Laç er ein tidlegare bykommune i regionen Lezhë i Albania. Etter ei admininistrasjonsreform i 2014 inngår han som ei kommunaleining i kommunen Kurbin.
Murasji
Murashi (russisk Мураши) er ein by i Kirov oblast i Russland med om lag 7000 innbyggjarar. Han ligg 112 km nordvest for Kirov.
Laç
Ved folketeljinga i 2011 hadde den dåverande bykommunen Laç 17 086 innbyggjarar.
Tidlegare administrativ inndeling
Fram til år 2000 var Laç ein del av distriktet Kurbin. Den dåverande bykommunen omfatta sjølve byen Laç og busetnaden:
Murasji
Han vart grunnlagd i 1895 som ein busetnad i samband med bygginga av ein jernbanestasjon på Vjatka–Kotlas jernbanen. Han fekk bystatus i 1944.
Gudmund Stenersen
Gudmund Stenersen var ein norsk målar og illustratør, fødd i Ringsaker i Hedmark. Både måleria og illustrasjonane hans er prega av stilretninga naturalismen, blanda med ein folkeleg tone.
Liv og gjerning
I all hovudsak måla Stenersen i ein naturalistisk stil, med motiv frå Kristiania så vel som Odal, Gudbrandsdalen, Vestfold og Valdres. Elles portretterte han mange av sine samtidige, framståande personar. Han var også ein dyktig illustratør, noko bøker som Vestlandsviser (1898) av Vilhelm Krag, Fra fjeld og fremmed Land (1900) av Theodor Caspari, Smaafæ (1906) av Hans Aanrud, og hans eiga Besøg i skogen (1905) syner. Stenersen var formann i Tegneforbundet frå 1901 til 1926.
Stenersen er representert i Nasjonalgalleriet i Oslo med Fra Siena frå 1893, og Njosgardene i Valdres (1893-1902). Andre av hans mest kjende verk er Messesøndag frå 1893 og St. Hansbaal frå 1895.
Stenersen døydde i Oslo.
Küssnacht
Küssnacht am Rigi (sidan 2004 offisielt Küssnacht) er eit distrikt og ein kommune i kantonen Schwyz i Sveits. Kommunen har innbyggjarar  og eit areal på.
Küssnacht ligg på vestbreidda av Zugsjøen, medan kommunen i sørvest ligg kring botnen av ein mindre fjordarm av Vierwaldstättersjøen. I nordvest har Küssnacht ei lengre grense mot kantonen Luzern. Han består av dei tre landsbyane Küssnacht, Immensee og Merlischachen. Kommunen ligg på nordsida av Vierwaldstättersee og sør for Zugsjøen nedanfor fjellet Rigi (1797 moh).
Kommunen må ikkje forvekslast med kommunen Küsnacht i kantonen Zürich.
Al Mali
Al Mali er ein landsby i Jizan-regionen, sørvest i Saudi-Arabia.
Inan Peak
Inan Peak er eit fjell med ei høgd opp mot 2451 moh, som ligg 2 km vest for Mount Kempe i Royal Society Range i Victoria Land i Antarktis. Det vart namngjeve av Advisory Committee on Antarctic Names i 1994 kalla opp etter Umran Inan ved Stanford University, som sidan 1980 forska på den øvre atomsfæren i Antarktis ved Siple-stasjonen og Palmer-stasjonen, og er internasjonal anerkjend som leiande i studiet av fenomen i denne delen av atmosfæren.
Arth
Arth  er ein kommune i distriktet Schwyz i kantonen Schwyz i Sveits. Kommunen har innbyggjarar  og eit areal på. Kommunesenteret ligg 421 meter over havet.
Arth ligg kring sørenden av Zugsjøen. I nord grensar kommunen mot kantonen Zug, i sørvest mot kantonen Luzern.
Haakon VII land
Haakon VII land er eit landområde på nordvestlege Spitsbergen i Svalbard. Det er avgrensa geografisk mot Woodfjorden i nordaust, Kongsfjorden i sørvest og isbreen Isachsenfonna i sør.
Landskapet delt i to på midten i retning nord-sør, av ei renne i fjellandskapet som er bredekt med to hovudbrear: Monacobreen i nord (renn ut i Liefdefjorden), og Isachsenfonna i sør.
Heile landskapet ligg inne i Nordvest-Spitsbergen nasjonalpark.
Bitterbergknapp
Bitterbergknapp er ein fleirårig sukkulent plante i bergknappslekta i bergknappfamilien. Arten har ei amfi-atlantisk utbreiing. Som namnet peiker på har han ein bitter smak.
Planten vert kring 5 cm høg. Han har krypande skot som er lysgrøne eller brungule. Stenglane er opprette og sideskota klubbeforma. Blada er litt kantete, elles eggrunde. Blomane har breie gule kronblad som er dobbelt så lange som begerblada.
Bitterbergknapp blomstrar kring juni månad på knausar, murar, strender og turr bakke. Planten stammar frå Europa, og veks gjennom heile Noreg. Han finst også som innført plante i Nord-Amerika og på New Zealand.
Planten blir brukt som prydplante, gjerne i steinbed. Han koloniserer også gjerne tørre mennesebygde område som vegkantar og murar.
Pytt
Pytt (av norrønt pyttr) er ei naturleg oppsamling av vatn som kan vera på storleik med eit lite tjern eller mindre, til dømes ein mellombels dam etter nedbør (jf. sølepytt). Pyttar kan også oppstå i tilfeldige hol eller fordjupingar i bakken ved lågvatn.
Mindre dyr, som fuglar og insekt, kan bruka pyttar som kjelde til drikke, bading eller næring. Svaler bruker fuktig jord frå pyttar som ein slags sement til å bygga reira sine. Mange sommarfuglar og ein del andre insekt hentar næringsstoff som salt og aminosyrer frå pyttar.
Beccles
Beccles  er ein marknadsby i grevskapet Suffolk i England. Han har kring 9500 innbyggjarar. Byen ligg 175 km frå London via A145 og A12, 26 km søraust for Norwich og 53 km nordaust for Ipswich. Andre nærliggande byar er Lowestoft i aust og Great Yarmouth i nordaust. Byen ligg ved elva Waveney i utkanten av The Broads nasjonalpark.
Kurbin
Kurbin er ein kommune i regionen Lezhë i Albania. Kommunen ligg ved havet nord i landet og grensar i sør til regionen Durrês, i aust til Dibër.
Saltmarsjen
Saltmarsjen var ein politisk demonstrasjon som byrja i Britisk India den 12. mars 1930 under leiing av Mahatma Gandhi. Marsjen var ein viktig del av den indiske sjølvstyrekampen, og var ein ikkje-valdeleg skatteaksjon mot det britiske saltmonopolet i India. Saman med eit aukande tal tilhengjarar gjekk Gandhi ei strekning på 40 mil frå Sabarmati-asjramen ved Ahmedabad til Dandi ved kysten av Gujarat. Marsjen fekk stor merksemd i India og heile verda, og trekte til seg mange nye deltakarar til frigjeringsrørsla.
Kurbin
Kommunen vart oppretta gjennom ei admininistrasjonsreform i 2014, ved at dei tidlegare bykommunane Laç og Mamurras vart slått saman med landkommunane Milot og Fushë-Kuqe. Dei tidlegare kommunane inngår no som kommunaleiningar i den nye storkommunen. Kommunen har hovudsete i Laç.
Saltmarsjen
Bakgrunn
Gjennom Saltloven (Salt Act) frå 1882 hadde den britiske kolonimakta monopol på framstilling og salg av salt. Inntektene bidrog til å finansiere den offentlege sektoren i kolonien. For mange indarar var saltskatten den einaste skatten dei betalte, ettersom få av dei betalte inntektsskatt og ein ikkje hadde meirverdiavgift eller importtoll. Avgifta og monopolet blei dermed eit viktig symbol på britisk styre.
Kurbin
Ved folketeljinga i 2011 hadde dei fire kommunane som i dag utgjer storkommunen Kurbin, til saman 46 291 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Kurbin.
Thomas Wolfe
Thomas (Clayton) Wolfe var ein amerikansk forfattar som var fødd og oppvaksen i Nord-Carolina.
1900-1928: Barndom og studium
Thomas Wolfe voks opp i middelklassebyen Asheville i North Carolina. Mora Julia E. dreiv med kjøp og sal av eigedomar, og faren William Oliver arbeidde med å hogge ut gravsteinar. Thomas Wolfe hadde sju sysken, men to av dei døydde i ung alder.
Som elleveåring byrja Wolfe på privatskule i Asheville. Her gjorde han seg merka blant lærarane, og 16 år gammal reiste han til University of North Carolina i Chapel Hill for å studere. Her fekk han høve til å skrive for aviser og studentmagasiner. Han utvikla òg ei sterk teaterinteresse og samarbeidde med ei teatergruppe kalla Carolina Playmakers.
I ein alder av 20 år vart han uteksaminert frå University of North Carolina. Han reiste då til Harvard University i Cambridge, Massachusetts, der han studerte skodespel og teater i tre år. Men han klarte ikkje å få sine eigne skodespel framført. Frå 1924 til 1930 jobba han hovudsakleg som engelsklærar ved New York University, avbrote av periodar med eige skrivearbeid. I åra 1925-1930 hadde Wolfe ein intens og energikrevjande romanse med Aline Bernstein.
1929-1938: Suksess og sjukdom
I 1930 fekk Thomas Wolfe tildelt eit Guggenheim-stipend, og reiste då til Europa der han budde i éit år. I 1931 busette han seg i ei leilegheit i New York, der han skreiv oppfølgjarromanen. Forlagsredaktøren hans var den kjende Maxwell Perkins, som òg var redaktør for F. Scott Fitzgerald og den alt nemnde Hemingway. Perkins og Wolfe vart særs nære vener i løpet av arbeidet med romanen Of Time and the River, som utkom i 1935. Wolfe følte sjølv at han var vorte for avhengig av Perkins, og i 1936 gjekk han over frå forlaget Scribners til Harpar.
Hos Harpar vart den ungen Wolfe-beundraren Edward Aswell den nye redaktøren hans. Men samarbeida deira skulle bli kortvarig. I september 1938, etter at Wolfe ei tid hadde slite med ein uforståeleg sjukdom, vart det oppdaga at hjernen hans var sterkt nedbroten av tuberkulose og at det ikkje var noko ein kunne gjere. Thomas Wolfe døydde den 15. september 1938. Då hadde han ei rekkje meir og mindre uferdige manuskript liggjande: delar av dette vart redigert og utgjeve posthumt.
Òg her i Noreg oppnådde Thomas Wolfe djup heider, og både Olav Duun og Agnar Mykle var blant beundrarane hans. Mykle skreiv om sitt eige tilhøve til Wolfe: «Uttrykket 'påverka' er altfor svakt; 'besett' av Thomas Wolfe er særs riktigare.»
Backbone Entertainment
Backbone Entertainment er eit uavhengig videospel-utviklingsselskap lokalisert i Emeryville i California. Det vart stifta i 1992.
Dan Gertler
Dan Gertler er ein israelsk forretningsmann og milliardær i naturressursar. Han er også grunnleggjar og president i DGI (Dan Gertler International).
Gessler har kopar- og diamantinteresser i Den demokratiske republikken Kongo og investert i jarnmalm, gull, kobolt, petroleum, jordbruk og bank Han er god for 2,1 milliarder dollar - over 16 milliarder kroner etter dagens kurs (2017).
Gertler er ofte blitt anklaga for ufine forretningsmetodar i Afrika. Gertler sine forretningar har vore undersøkt av IMF Det internasjonale pengefondet og Verdsbanken sidan 2012 på grunn av kontroversielle forretningsmetodar.
Kontakt med Det norske utanriksdepartementet
Dagbladet kunne i januar 2017 fortelje at untanriksminister Børge Brende ville freista bruka Dan Gertler for å få Joshua French sett fri frå fangenskap i Kongo.
Ski-NM 2011
Noregsmeisterskapen på ski 2011 i nordiske greiner vart arrangert vinteren 2011 i Meisterskapsprogrammet vart avvikla i tida 27.–30. januar i Steinkjer, 8. februar i Holmenkollen i Oslo og helga 25.–27. mars i Tromsø og Sprova.
Marit Bjørgen frå Rognes Idrettslag vann heile fire gullmedaljar. Ingen andre deltakarar vann meir enn eitt individuelt gull.
15 km klassisk stil
Dato: 27. januar
Stad: Steinkjer
<br style="clear:both;" />
30 km fellesstart
Dato: 29. januar
<br style="clear:both;" />
50 km fellesstart
Dato: 26. mars
<br style="clear:both;" />
3 x 10 km stafett
Dato: 30. januar
Stad: Steinkjer
<br style="clear:both;" />
Sprint
Stad: Steinkjer
<br style="clear:both;" />
10 km klassisk
Dato: 27. januar
Stad: Steinkjer
<br style="clear:both;" />
15 km fellesstart
Dato: 29. januar
Stad: Steinkjer
<br style="clear:both;" />
30 km fellesstart fristil
Dato: 26. mars
Stad: Tromsø
<br style="clear:both;" />
3 x 5 km stafett
Dato: 30. januar
Stad: Steinkjer
<br style="clear:both;" />
Sprint fristil
Dato: 28. januar
Stad: Steinkjer
<br style="clear:both;" />
Kombinert
Dato: 28. og 29. januar
Stad: Steinkjer
<br style="clear:both;" />
Normalbakke
Dato: 26. mars
Stad: Sprova
<br style="clear:both;" />
Storbakke
Dato: 8. februar
Stad: Oslo
<br style="clear:both;" />
It's a Man's Man's Man's World
«It's a Man's Man's Man's World» er ein song av James Brown og den dåverande kjærasten hans Betty Jean Newsome. Brown spelte inn songen 16. februar 1966 i eit studio i New York og gav han ut som singel seinare på året. Songen nådde toppen på Billboard R&B-lista og åttandeplassen på Billboard Hot 100. Tittelen er eit ordspel på komedien It's a Mad, Mad, Mad, Mad World frå 1963.
Song
Teksten er av Rolling Stone blitt skildra som «bibelsk sjåvinistisk», og tilskriv alt arbeidet i den moderne sivilisasjonen (bilen, toget, båten, med [[Noahs ark som døme, og elektrisk lys) til menn, men hevdar at «ingen av det tyder noko utan ei kvinne eller ei jente». Songen seier òg at menn lagde leiketøy for babygutar og jenter, og at «menn tener pengar» frå andre menn.
«It's a Man's Man's Man's World» utvikla seg over ein periode på fleire år. Tammy Montgomery, betre kjend som Tammi Terrell, spelte inn «I Cried», ein song Brown skreiv basert på same akkordrekkje, i 1963. Brown sjølv spelte inn ein demoversjon av songen, som han kalla «It's a Man's World», i 1964. Denne versjonen kom seinare ut på samleplatene The CD of JB og Star Time.
Den utgjevne versjonen av «It's a Man's Man's Man's World» vart spelt inn raskt, på berre to forsøk, med eit studioband sett saman av turnébandet til Brown og ein strykeseksjon dirigert av Sammy Lowe. Eit kvinnekor var med på innspelinga, men partiet deira vart fjerna frå den endelege versjonen.
«It's a Man's Man's Man's World» vart fast på konsertane til Brown resten av karrieren hans. Den langsame rytmen og pompøse vokalen gjorde at han kunne ha lange versjonar der han snakka om kjærleik og tap og stundom henta inn utdrag frå andre songar. Songen er med på nesten alle konsertalbuma til Brown frå 1967 og frametter. Brown spelte òg inn songen med storband i lag med Louie Bellson Orchestra for albumet Soul on Top frå 1970.
I 2004 vart «It's a Man's Man's Man's World» rangert på 124. plassen på lista til Rolling Stone over dei 500 beste songane gjennom tidene.